b"\n_START_ARTICLE_\nAnne Debarre\n_START_SECTION_\nBiografia\n_START_PARAGRAPH_\nDes de molt nena es va sentir atreta per les ci\xc3\xa8ncies exactes, les matem\xc3\xa0tiques i el dibuix, la qual cosa la va decidir a estudiar arquitectura. Per\xc3\xb2 quan inicia els seus estudis a la universitat descobreix les ci\xc3\xa8ncies humanes i socials i es comen\xc3\xa7a a interessar pel rol social de l'arquitectura i els temes relacionats amb l'habitatge. Es diploma en arquitecta el 1982 per l'Escola d'Arquitectura de Par\xc3\xads-Villemin (desapareguda en el 2000 despr\xc3\xa9s de la redistribuci\xc3\xb3 d'escoles d'arquitectura a Par\xc3\xads) presentant com a treball de finalitzaci\xc3\xb3 de carrera \xe2\x80\x9cEl disseny de l'habitatge com un potencial d'\xc3\xbas\xe2\x80\x9d. Despr\xc3\xa9s de la seva diplomatura continua la seva formaci\xc3\xb3 acad\xc3\xa8mica a la mateixa escola obtenint, el 1985, un certificat d'estudis en arquitectura (CEAA era l'hom\xc3\xb2leg per a les escoles d'arquitectura del DEA, tots dos diplomes no existeixen en l'actualitat, ja que han estat substitu\xc3\xafts pel diploma de mestratge) especialitzat en Arquitectura Dom\xc3\xa8stica._NEWLINE_Entre els anys 1982 i 1986 inicia la seva carrera com a docent i investigadora temporal a Par\xc3\xads-Villemin. \xc3\x89s ara quan participa en un projecte de recerca patrocinat pel Ministeri de l'Urbanisme, Habitatge i Transports que donar\xc3\xa0 com a fruit la publicaci\xc3\xb3, com coautora al costat de Monique Eleb del llibre \xe2\x80\x9cArchitectures de la vie priv\xc3\xa9e. XVIIe-XIXe si\xc3\xa8cles\xe2\x80\x9d, amb prefaci de Michelle Perrot, Bruxelles, A.A. m., 1989. R\xc3\xa9ed. Par\xc3\xads, Hazan, 2000._NEWLINE_Va romandre com investigadora a Par\xc3\xads-Villemin durant deu anys, exercint funcions com a investigadora en contracte i es converteix en membre del laboratori Arquitectura, Cultura i Societat segles XIX i XX i del laboratori de Recerques i estudis al voltant de la socialitzaci\xc3\xb3 de l'arquitectura._NEWLINE_Aconsegueix pla\xc3\xa7a de docent permanent en Hist\xc3\xb2ria i Cultura arquitect\xc3\xb2nica l'any 1997. Mentre es prepara per aconseguir aquest lloc obt\xc3\xa9, l'any 1993, un altre diploma d'estudis (DEA) de la Universitat Par\xc3\xads VIII en co-tutela amb les escoles d'arquitectura, especialitzat en \xe2\x80\x9cEl projecte arquitect\xc3\xb2nic i urb\xc3\xa0\xe2\x80\x9d._NEWLINE_Ha realitzat diverses publicacions tant articles puntuals, com a llibres, informes de projectes de recerca o la contribuci\xc3\xb3 en llibres col\xc2\xb7lectius. A m\xc3\xa9s ha impartit nombroses confer\xc3\xa8ncies i ha participat en congressos cient\xc3\xadfics, aix\xc3\xad com les seves missions cient\xc3\xadfiques com a assessora de recerca i experta en el camp de l'habitatge, tant per a entitats p\xc3\xbabliques com para privades. Tamb\xc3\xa9 realitza cat\xc3\xa0legs d'exposicions d'arquitectura sola o de forma col\xc2\xb7lectiva, com el realitzat en 2002 amb Pascal Mory, \xe2\x80\x9cViure en Saint-Quentin-en-Yvelines, entre tradici\xc3\xb3 i utopia\xe2\x80\x9d."